শিল্পাঞ্চলের বাইরের কারখানায় গ্যাস-বিদ্যুৎ আর নয়, পাবেনা ঋণও
সরকার ঘোষিত অর্থনৈতিক অঞ্চল বা শিল্প এলাকার বাইরে নতুন করে কেউ কারখানা গড়লে কোনো শিল্পপ্রতিষ্ঠানকে বিদ্যুৎ ও গ্যাস-সংযোগ দেবে না। এমনকি তাতে কোনো ঋণ দিতে পারবে না ব্যাংক।

বাংলাদেশ ব্যাংক গতকাল সোমবার এ-সংক্রান্ত এক নির্দেশনা জারি করেছে। নির্দেশনায় ব্যাংকঋণ প্রদানের ক্ষেত্রে এখন থেকে গ্যাস ও বিদ্যুৎ সরবরাহকারী কর্তৃপক্ষের কাছ থেকে ছাড়পত্র গ্রহণ করতে হবে। দেশের সব তফসিলি ব্যাংকের ব্যবস্থাপনা পরিচালক ও প্রধান নির্বাহী কর্মকর্তার কাছে এ নির্দেশনা পাঠানো হয়েছে।

অর্থনৈতিক সমৃদ্ধি নিশ্চিতে পরিকল্পিত শিল্পায়ন অত্যন্ত গুরুত্বপূর্ণ উল্লেখ করে কেন্দ্রীয় ব্যাংকের পরিপত্রে বলা হয়েছে, অর্থনৈতিক বিষয় সংক্রান্ত মন্ত্রিসভা কমিটির গত ২১ মার্চের সভার সিদ্ধান্ত অনুযায়ী অর্থনৈতিক অঞ্চল বা সরকার নির্ধারিত শিল্প এলাকার বাইরে নতুন শিল্প প্রতিষ্ঠান গড়া হলে তাতে বিদ্যুৎ ও গ্যাস সরবরাহ করা যাবে না। আর বিদ্যুৎ ও গ্যাসের ছাড়পত্র না থাকলে সেই গ্রাহককে ঋণ দিতে পারবে না কোনো ব্যাংক।

পরিবেশের উন্নয়নে এবং ভূমি ও জ্বালানির সঠিক ব্যবহার নিশ্চিতে সরকার কেবল নির্দিষ্ট এলাকায় শিল্প স্থাপন করতে চায় বলেও জানিয়েছে বাংলাদেশ ব্যাংক।

সরকার ঘোষিত অর্থনৈতিক অঞ্চল বা শিল্প এলাকার বাইরে নতুন করে কেউ কারখানা গড়লে কোনো শিল্পপ্রতিষ্ঠানকে বিদ্যুৎ ও গ্যাস-সংযোগ দেবে না। এমনকি তাতে কোনো ঋণ দিতে পারবে না ব্যাংক।